Eesti Lapitöö Seltsi ühisnäitus „ROHEPÖÖRE“
2025-02-05 - 2025-03-31
Rohepöörde ümber kõlavad märksõnad-
kliimaneutraalsus; keskkonnasõbralik majandus; taastuvenergia; saaste vähendamine; elutingimuste tervendamine; jätkusuutlikkus; loodushoid; säästlik tarbimine.
Neist teemadest kerkivad esile küsimused, mis paljudel peas keerlevad.
Kasu või kahju?
Suurelt või kodukeskselt?
Päriselt või näiliselt?
Millal ja kuidas?
Enne või peale transporti?
Hoida või loobuda?
Palju miski maksab?
Materjal või prügi?
Poolt või vastu?
Kas otsustame enne või peale arvutamist ja arusaamist?
Vastuste otsingud peegelduvad Eesti Lapitöö Seltsi ühisnäituse taaskasutusmaterjalidest lapitöödes.
Kunstnikud: Katre Arula, Anni Kreem, Marja Matiisen, Ene Pars, Gled- Airiin Saarso, Hilja Sepp, Aivi Tamm, Sune Teemaa, Mall Vesilo, Kristi Teder.
Näitus on avatud sündmuste ajal või kokkuleppel Hopneri majaga.

REIS ÜMBER MAAILMA. Jutuvestmise päeva kontsert. Jutuvestja Polina Tšerkassova
2025-03-15 16:00 - 17:00, 2025-03-15 18:00 - 19:00 (Europe/Tallinn) | Hopneri maja Diele (Vanaturu kael 3), Vanaturu kael 3, Tallinn, Eesti
༺ Jutuvestja Polina Tšerkassova kutsub suurele kevadisele kontserdile, mis on pühendatud RAHVUSVAHELISELE JUTUVESTMISE PÄEVALE. Sel ajal räägitakse lugusid üle terve maailma ning Tallinnas toimub hurmav muinasjuttude pidu, üks maagiline reis ümber maailma koos lugude ja muusikaga, mida loob teie jaoks jutuvestja ja muusik Polina Tšerkassova.
༺ “REIS ÜMBER MAAILMA” on muinasjuttuline geograafiline ja tunnetuslik retk läbi maailma lugude ja muusika. Lauldes ja ehk isegi tantsides koos, asume fantaasiareisile ning külastame Aafrikat, Aasiat, Euroopat, Põhja- ja Lõuna-Ameerikat. Oodatud on lapsed, lapsevanemad ja kõik lapsemeelsed – saame kindlasti koos naerda, mõtiskleda elu üle ning jõuame koju ühe uue kogemuse võrra rikkamatena.
15.märts kell 16:00 vene keeles
15.märts kell 18:00 eesti keeles
Kontsert toimub Hopneri maja väikses saalis – sissepääs Hopneri maja kõrvaluksest (endine Matkamaja, Olde Hansa mandlitelgi vastas)
Soovitatav vanus: alates 5 kuni 99 eluaastat
Kohtade arv on väga piiratud!
➳ Jutuvestja Polina Tšerkassova on armastatud eesti jutuvestja ja multiinstrumentalist, kellel on palju esinemisi Eestis ja keda kutsutakse ka rahvusvahelistele jutuvestmise festivalidele (Maroko, India, Rumeenia, Poola, Tšehhi, Suurbritannia, Türgi, jpt). Polina muinasjutte saab kuulata ja vaadata ERR Lasteekraanil ja tema YouTube’is. Tal ilmus kuus inspireerivate muinasjuttude ja autorimuusikaga heliraamatut.
➳ Viimaseid heliraamatuid “Karavan” ja “Meri” saab soetada kohapeal.

Osta pilet

UKULELE Kursus edasijõudnutele
2025-03-17 18:00 - 19:30, 2025-03-31 18:00 - 19:30 | Hopneri maja, Raekoja plats 18, Tallinn, Eesti
Alates jaanuarist alustab Hopneri majas ukulele jätkukursus, mis mõeldud just täiskasvanutele, kel algtõed pillimängust omandatud.
6-osalisel kursusel kinnistatakse õpitut ning lihvitakse pillimänguoskust. Ja Jaanipäevaks saavad selgeks mitmed lood, et lõkke ääres laulu lüüa.
Ukulele on pill, mida saab kaasa võtta kuhu iganes, saab mängida kus iganes just selletõttu ,et ei võta palju ruumi ning ei tee kõva lärmi.
Ukulelemäng pakub suurepärast vaheldust pingelisele tööpäevale ning rõõmu kogu eluks!
Tunnid toimuvad üle nädala esmaspäeviti ja kestavad 1,5h
E. 20.01 kell 18.00
E. 03.02 kell 18.00
E. 17.02 kell 18.00
E. 03.03 kell 18.00
E. 17.03 kell 18.00
E. 31.03 kell 18.00
Kursust juhendab Mai Kaur,
kes omab pedagoogiharidust ning pikaajalist õpetajakogemust nii lastele kui täiskasvanutele pillimängu õpetades.
Enda kohta ütleb ta: “Minu suurimaks hobiks on pillimäng, tore on leida ennast saksofoni, basskitarri või ukulelet mängimas. Eesti Ukuleleorkestris olen musitseerinud juba 4 aastat. Uue pilli koju soetamine on viinud minu tegemised nii kaugele, et tuli avada pillipood MyMusic”
Mai Kaur saab pakkuda ka abi isikliku ukulele soetamisel: info@maimusic.ee

Osta pilet

Loengusari ÜHE MAJA LUGU- Hopneri maja
2025-03-18 18:00 - 19:00 | Hopneri maja Diele (Vanaturu kael 3), Vanaturu kael 3, Tallinn, Eesti
Alustame loengute/ ringkäikudega, mis viivad meid vanalinna mõnda majja, kuhu tänavalt niisama lihtsalt ei saagi sisse astuda või vähemalt kogu majas koos teadjaga ringi kõndida.
Vanalinnas on maju vanemaid ja uuemaid, aga olenemata sellest, milline on tema vanalinna kerkimise aasta, on tal oma lugu jutustada.
Sel korral, 18. märtsil, viib Jüri Kuuskemaa ringi kõndima vanasse kaupmehemajja, Hopneri Majja, Vanaturu kael 3.

Osta pilet

Tallinna Tantsuklubi Hopneri majas
2025-03-19 19:00 - 22:30, 2025-04-02 19:00 - 22:30, 2025-04-16 19:00 - 22:30 | Hopneri maja Diele (Vanaturu kael 3), Vanaturu kael 3, Tallinn, Eesti
Tantsuklubi on oma olemuselt linna kolinud külapidu, kus külakogukonna asemel kohtuvad need inimesed, kellele meeldib rahvatants ja -muusika.
Kõik on oodatud, olgu noor või vana, julge või häbelik. Tantsime eelkõige eesti tantse ja alati pillimehe ehk elava muusika järgi. Sekka juhtuvad ka mõned tantsud naabermaadest ja kaugemaltki.
Tantsude õpetamist peo käigus tuleb ette harva, seepärast soovitame pidada silm peal neil, kes hästi tantsivad ja neilt õppida.
Tallinna tantsuklubi on nüüdseks juba 30 aastat tegutsenud rahvamuusika- ja rahvatantsuklubi. Algusaastatel tegutseti Vanalinna Muusikamajas ja Kloostri Aidas, nüüdseks on kokkusaamised juba mitme aasta jooksul toimunud Hopneri maja keskaegses dielesaalis.
Kohtutakse kaks korda kuus kolmapäeviti, et tantsulustida.
Tantsuklubi eestvedajad on Leanne Barbo, Jaan Sarv ja Monika Väliste.
Palume kaasa võtta vahetusjalanõud.

Osta pilet

Kontsertõhtu LUULE JA HELI KEELES Guido Kangur ja Oleg Pissarenko
2025-03-21 19:00 - 20:30 | Hopneri maja, Raekoja plats 18, Tallinn, Eesti
Lavale astuvad Guido Kangur ning Oleg Pissarenko
Sel kontsertõhtul põimuvad Eesti luuleklassika ning minimalistlik muusika.
Kõlavad Doris Kareva, Tõnu Õnnepalu, Jaan Kaplinski, Juhan Viidingu, Aleksander Suumani ja teiste autorite tekstid ning Oleg Pissarenko viimaste aastate looming, mida esitab autor kitarril ja mahedakõlalisel klaveril.
Guido Kangur on Eesti Draamateatri näitleja ning kauaaegne jazzmuusika edendaja. Näitlejana on Guido mänginud ennast Eesti publiku südame süvakihtidesse tänu loendamatutele teatrirollidele, oma erilisele karismale ning ainulaadse kõlaga veenvale häälele. Guido on pälvinud oma loometegevuse eest hulganisti tunnustusi, sh Valgetähe IV klassi teenetemärk ja Eesti Vabariigi kultuuripreemia.
Oleg Pissarenko on Eesti muusik, helilooja ning samuti pikaaegne jazziedendaja, kelle muusikalise tõe otsingud on toonud teda minimalistliku helikeeleni, jagades seda läbi kitarri- ja klaverimängu. Pissarenko on saanud oma loometegevuse eest mitmeid tunnustusi, sh ERR Aasta muusiku tiitel ja Valgetähe V klassi teenetemärk.
Kahte meest ühendab jazz ning huvi sügavate teemade vastu.

"Giraffe Royal" Poeetiline Kabaree
2025-03-22 19:00 - 20:30 | Hopneri maja, Raekoja plats 18, Tallinn, Eesti
POEETILINE KABAREE!!!
Teatri kohta:
“Giraffe Royal” on teater, millel on sugupuu: ühelt poolt Madonna Bouilloni valge tsirkuse prantsuse klounide etendus, teiselt poolt “The Licedei” ja Slava Polunini teatrifilosoofia. Kõik sai alguse kaheksakümnendatel Leningradist.
“Kuninglik kaelkirjak” on maailmakultuuris ainulaadne nähtus. Trupi loomemeetod põhineb klounaadi, folkloori, pantomiimi, tantsu ja tänavateatri süvaõppel – haruldastel žanritel, mis säilitavad käsitöö elavat olemust. Just oskuslikkuse ja esmaklassilise lavavormi kombinatsioonis peitub trupi hämmastav mõju publikule.
Pariis, London, Peterburi, Dublin, Amsterdam, Rooma… Berliini filmifestival – Kuldkaru; Klassikalise balleti konkurss – I preemia; Blagovesti fond – auhind panuse eest kultuuri; Televõistlus “TEFI” – Grand Prix…
www.theatre.ee
Kriitikud kirjutavad:
“Nad on ainulaadsed, jäljendamatud, kuid nende loomingu keskmes on müstiline karnevalitraditsioon, mis annab uskumatu sisemise vabaduse.”
“Vaataja, kes teab, miks ta sellesse teatrisse tuleb, kogeb alati katarsist.”
“See pole luule selle tavapärases tähenduses, vaid pigem humoorikas luule, kus lihtsad sõnad kätkevad endas igavest tarkust, mehe ülestunnistust oma raskest eluteest.”
Mõned faktid autori kohta:
Ta on kogu oma elu luuletanud.
Ta lõi oma originaalse esitluslaadi, mida kriitikud nimetavad “hüpnotiseerivaks, liigutavaks, salapäraseks”.
Teda kutsuti:
Terry Gilliam (kuulus filmirežissöör, Monty Pythoni üks asutajatest) on maailma parim plastist näitleja.
Andrei Kontšalovski (kino- ja teatriklassika) on täiesti omanäoline miim.
Slava Polunin (maailma parim kloun) on suur valge kloun.
Seda ütleb luuletaja ise:
NAERATUSE KVALITEET.
Minu elu on täis lugusid. Tsüklid algasid ja lõppesid. Iga tekst sündis millestki. Oli aegu, mil esinesin maailma parimatel lavadel, ja oli aegu, mil mul polnud midagi pakkuda. Saatus on minu elus kokku toonud palju erinevaid inimesi – nii tavalisi kui ka suurepäraseid. Vaimse töö erinevad perioodid. Aga kes see kloun on? Armastus on tema töö. Tule siis. Veedame selle õhtu koos.
Päris vanalinna südames, Raekoja platsil.
Valmistume teiega kohtuma!
Hopneri maja uksed avatakse kell 18:30, meie alustame kell 19:00. Kestus: 1 tund 30 minutit.
Programm on vene keeles.

Osta pilet

Pileteid saab eelmüügist osta ainult vabade kohtade olemasolul.
Soovitatav vanus: 14+

UKULELE Kursus algajatele täiskasvanutele
2025-03-24 18:00 - 19:30, 2025-04-07 18:00 - 19:30 | Hopneri maja, Raekoja plats 18, Tallinn, Eesti
Ei ole kunagi hilja midagi uut õppida, ka pillimäng ei pea jääma kättesaamatuks unistuseks.
Alates jaanuarist alustab Hopneri majas ukulele kursus, mis mõeldud just täiskasvanutele, kes soovivad pillimänguga algust teha. Saadakse kokku 6. korral üle nädala esmaspäeviti, et pooleteist tunni jooksul omandada sammhaaval teadmised pillimängust ja jõuda enesekindluseni esimeste lihtsate lugude mängimisel.
E. 27. jaan. kell 18.00
E. 10. veebr. kell 18.00
E. 24.veebr kell 18.00- kokkuleppel uus tunni aeg
E. 10. märts kell 18.00
E. 24. märts kell 18.00
E. 07. apr. kell 18.00
Ukulele on pill, mida saab kaasa võtta kuhu iganes, saab mängida kus iganes just selletõttu ,et ei võta palju ruumi ning ei tee kõva lärmi.
Ukulelemäng pakub suurepärast vaheldust pingelisele tööpäevale ning rõõmu kogu eluks!
Kursusel õpime:
Ukulele häälestamist häälestajaga
Kuidas hoida pilli käes
Lihtsamad mänguvõtted (vasaku ja paremakäe töö)
Saateakordid ja helistikud
Ukulele tabulatuuri tundmine
Rütmika
Ukulele õppe eesmärk:
Saada juurde muusikalisi teadmisi ja oskusi
Avardada muusikalist silmaringi
Mänguoskus ansamblikoosseisus
Oskus iseseisvalt töötada
Kursuse lõpetaja oskab ja suudab saata lihtsamaid laule õpitud akordidel,
mängida kergemaid meloodiaid. Natukene valulikud sõrmeotsad peaksid olema unustatud kui oled piisavalt palju oma ukulelet kiusanud.
Kursust juhendab Mai Kaur,
kes omab pedagoogiharidust ning pikaajalist õpetajakogemust nii lastele kui täiskasvanutele pillimängu õpetades.
Enda kohta ütleb ta: “Minu suurimaks hobiks on pillimäng, tore on leida ennast saksofoni, basskitarri või ukulelet mängimas. Eesti Ukuleleorkestris olen musitseerinud juba 3 aastat. Uue pilli koju soetamine on viinud minu tegemised nii kaugele, et tuli avada pillipood MyMusic”
Mai Kaur saab pakkuda ka abi isikliku ukulele soetamisel: info@maimusic.ee

Osta pilet

SEENIORIDE ÜLIKOOL eestikeelne grupp
2025-03-26 12:00 - 13:00, 2025-04-09 12:00 - 13:00, 2025-04-23 12:00 - 13:00 | Hopneri maja, Raekoja plats 18, Tallinn, Eesti
Seenioride ülikoolil on käimas kaheteistkümnes hooaeg!
Ootame loengutesse kõiki huvilisi, kel vanust 60+.
Seenioride ülikooli tegevus toimub loengute, vestluste ja külastuste vormis. Eestikeelne loeng algab Hopneri maja suures saalis kell 12.00 ja venekeelne kell 15.00. Nagu varasemalt, toimuvad loengud ikka üle nädala kolmapäeviti.
Võtame jutuks teemad ajaloost, ühiskonnast, kultuurist, tervisest, loodusest. Loenguid viivad läbi oma ala tunnustatud lektorid ja ühiskonnategelased.
Lisame jooksvalt loengute kohta täpsustavat infot, mille leiab siitsamast Hopneri Maja kodulehelt www.hopnerimaja.eu Seenioride ülikooli eestikeelsete loengute kohta saab informatsiooni kirjutades info@hopnerimaja.eu või tel +372 6455 321 ning venekeelse programmi kohta: roman.ljagu@hopnerimaja.eu ; +372 5615 6522
Ootame aktiivset osavõttu.
Osalemine on tasuta.

SEENIORIDE ÜLIKOOL venekeelne grupp
2025-03-26 15:00 - 16:00, 2025-04-09 15:00 - 16:00, 2025-04-23 15:00 - 16:00 | Hopneri maja, Raekoja plats 18, Tallinn, Eesti

DRINK and DRAW Tallinn @Hopneri Maja
2025-03-26 18:30 - 21:00 | Hopneri maja, Raekoja plats 18, Tallinn, Eesti
Asukoht: Hopneri Maja (kontserdisaal)
Modell: Naismodell
Valmistuge 2,5 tunni pikkuseks nauditavaks joonistamisõhtuks koos meie kauni modelliga, mõnusate muusikaliste helide, toredate inimestega ja – kui kõik läheb plaanipäraselt – üllatusega Hopneri Majas!
Kõik oskustasemed on oodatud! Tegemist ei ole kunstitunniga, juhendajat ei ole, kuid see on suurepärane võimalus joonistada ja veeta aega sõprade ja teiste kunstihuvilistega.
Kohapeal on saadaval kohv, tee ja DnD õlu (ainult sularahas).
Võite kaasa võtta oma kunstitarbed, kuid palume olla ettevaatlikud märgade materjalidega.
Pakume joonistamiseks alusplaate ja mõned molbertid, samuti paberit ja erinevaid joonistusmaterjale.
Piletihinnad:
Tavapilet: 10 eurot
Sooduspilet: 7,50 eurot
Duubelpilet (kehtib kahele osalejale): 17,50 eurot
Piletite hind ukselt ostes on 12 eurot (ainult sularahas, soodustused ei kehti).
Palun pange tähele, et fotode tegemine on absoluutelt keelatud, kui modell on laval.
Enne ja pärast üritust olete aga väga oodatud tegema pilte oma joonistustest ja üritusest ning jagama neid @drinkndraw_tallinn!
Kohtumiseni Hopneri Majas! ♥
Alkohoolseid jooke serveeritakse ainult täisealistele (18+).
Sooduspiletid kehtivad õpilastele, pensionäridele, puuetega inimestele, Eesti Kunstnike Liidu liikmetele ja ESN liikmetele.
Palume kaasa võtta kehtiv soodus- või isikut tõendav dokument.
Piletite tühistamine ja tagastamine on võimalik kuni 48 tundi enne üritust.

Osta pilet

Loengusari ÜHE MAJA LUGU- Muinsuskaitseameti maja
2025-04-01 18:00 - 19:00 | Muinsuskaitseameti maja, Raekoja plats 12, Tallinn
Sel korral viib arhitektuuriajaloolane Oliver Orra ringkäigule ja räägib ühe väga armsa pisikese maja loo.
Raekoja plats 12 ,Muinsuskaitse maja, see kõige pisem maja Raekoja platsi ääres, Apteegi tänava nurgal pakub üllatusi nii fassaadil kui sisemuses. Nagu on öelnud Jüri Kuuskemaa ” Sel majal on kokkupuuteid jumalikkusega.”
Selle jumalikkusega lähemegi tutvust tegema.

Osta pilet

Merje Rääbise isikunäitus "Keha kaudu"
2025-04-03 - 2025-08-25
Näitusel “Keha kaudu” on eksponeeritud akvarellid ja joonistused.
Teosed väljendavad üheaegselt keha liikumist ja paigalseisu. Joon otsib
intuitiivselt kohta. Vahest täpselt tabades, või hoopis vabalt liikudes, leides
midagi enneolematut. Joonele on hoogu lisanud armastus kaasaegse tantsu vastu.

Merje Rääbis on disainer ja kunstnik, lõpetanud EKA moeosakonna, kuulub
Eesti Akvarellistide Ühendusse ja Eesti Moekunstnike Ühendusse. Ta on osalenud erinevatel
ühisnäitustel alates 2009 aastast nii oma joonistuste, moejoonistuste kui akvarellidega.

Näitus on avatud sündmuste ajal või kokkuleppel Hopneri majaga.

Laulupesa muusikatunnid lähevad rändama!
2025-04-05 12:00 - 13:00, 2025-04-05 14:00 - 15:00, 2025-04-05 16:00 - 17:00, 2025-04-05 18:00 - 19:00 | Hopneri maja, Raekoja plats 18, Tallinn, Eesti
Tule meiega laulma, pilli mängima ja tantsima!
Kontsert-muusikatunde juhivad Airi Liiva ja Krista Kübar.
Kõlavad Laulupesa hittlaulud “Porilaul”, “Kiisud keerutavad tantsu”, “Pehmed käpad”, “Pesupäev” jpt.
Kontsert-muusikatundi saab nautida mõnusalt patjadel istudes ning rõõmuga tantsides, trallides ja pilli mängides.
Plärtsutame poris, hiilime nagu kiisud, peseme lauldes pesu ja teeme üheskoos uhke pilliorkestri!
Kontsert toimub instrumentaalpillide saatel!
Airi Liiva – kitarr, vokaal
Krista Kübar – akordion, vokaal
Triin Norman – klaver, vokaal
Kristel Kruus – ukulele, vokaal
Liis Pärn – rütmipillid, vokaal
5.aprillil kell 12:00, 14:00, 16:00 ja 18:00

Osta pilet

Merje Rääbise isikunäituse "Keha kaudu" avamine
2025-04-08 18:30 - 21:00
Modell: Meesmodell
Teid võtavad vastu: Toon Vugts / Merje Rääbis
Olete oodatud Merje Rääbise isikuekspositsiooni avamisele.
Üritus on TASUTA!
Valmistuge 2,5 tunniks õndsaks joonistamiseks meie kauni modelli, mõne chill biitide, lõbusate inimeste, inspireerivate jookidega, ümbritsetuna Merje uhketest töödest.
Kõik oskustasemed on teretulnud! See pole kunstitund, seal pole juhendajat, vaid lõbus ja sõbralik võimalus joonistada ning sõprade ja kunstnikega aega veeta.
Kunstitarbed võtke kaasa, kuid märja kandjaga tuleb olla ettevaatlik.
Meil on mõned joonistustahvlid ja mõned molbertid, millele saate joonistada. Eskiisipabereid on hunnik ja pakume ka Skizzelt erinevaid eskiisimaterjale.
***
Model: Male modelHost: Toon Vugts / Merje Rääbis
You are invited for the opening of the solo exposition of Merje Rääbis.
This is a FREE event!

Get ready for 2 ,5 hours of blissfull drawing with our beautiful model, some chill beats, fun people, inspirational drinks, surrounded by Merje’s gorgeous works.
All skill levels are welcome! This is not an art-class, there is no instructor, but a fun and friendly opportunity for you to draw and hang out with your fellow friends and artists.
You can bring your own art gear, but please be careful with wet media.We have a few artboards and a few molberts for you to draw on. There is a pile of sketch papers and we provide various sketch materials from Skizze as well.

Kontsert KEVADÜMIN
2025-04-09 19:00 - 20:30 | Hopneri maja, Raekoja plats 18, Tallinn, Eesti
Tallinna Tehnikaülikooli Akadeemiline Naiskoor (dirigent Edmar Tuul) ja Tallinna Ülikooli vokaalansambel Vox Nova (juhendaja Karin Salumäe) kutsuvad kontserdile “Kevadümin” kuulajaid osa saama kaunist naiskoorilaulust ja a cappella segaansamblile loodud pop-jazz seadetest.Esitusele tuleb A.Pärdi, E.Mägi, F.Mendelssohn-Bartholdy, H.Hindpere, F.Rõigase ja teiste heliloojate looming.

Tallinna Tehnikaülikooli Akadeemiline Naiskoor loodi 1951. aastal Alma Tamme poolt, kes oli ka koori esimene dirigent. Kooriliikmete südameasjaks on kvaliteetne koorimuusika ja Eesti koorilaulu traditsioonide edendamine. Olles A-kategooria koor, on naiskoor pälvinud mitmeid tunnustusi nii kodu- kui välismaal erinevatelt konkurssidelt ja festivalidelt. Kuna naiskoori repertuaar on väga lai, on ta võitnud oma esinemistega nii klassikalise koorimuusika, kaasaegse muusika, kui ka kergema muusika austajate südameid.Koori suur südamesoov oma lauljate muusikalise taseme tõstmise kõrval hoida ja edendada Eesti koorilaulutraditsioone ja -väärtusi.2023. aasta kevadel osales naiskoor mainekal koorikonkursil Corkis, Iirimaal, kus saavutati auhinnaline 3. koht. 2024. aasta sügisel osaleti koorikonkursil Hispaanias Calellas, kus saavutati oma kategoorias II koht ja hõbediplom.
Koori kunstiline meeskond on Edmar Tuul ja Karin Tuul, Eleri-Kristel Kuimet.
Hääleseadjad on Karin Salumäe ja Kalev Keeroja.

Tallinna Ülikooli üliõpilastest ja vilistlastest koosnev vokaalansambel Vox Nova tegutseb alates 2015. aasta sügisest Karin Salumäe juhendamisel. Põhiliselt küll a cappella esinev vokaalgrupp on avatud musitseerima koos erinevate instrumentidega, andma võimalust üles astuda ansambli solistidele ja väiksematele koosseisudele enda seest. Vox Nova repertuaar on nooruslikult avastav, hoogne ja väljakutset pakkuv.Vox Nova on astunud üles väga erinevatel lavadel ja teinud mitmeid koostöökontserte.Kaalukas roll ansambli elus on erinevate TLÜ üksuste sündmuste muusikalisel sisustamisel ja osalemisel ülikooli kultuurikollektiivide suuremates ühisprojektides.2023. aasta novembris toimunud Viimsi JazzPopFestil saavutas Vox Nova ansamblite kategooria konkursil 3. koha. 2024. aasta aprillis, Rahvusvahelisel pop/jazz konkurss-festivalil Lauluragin Valgas, võitis Tallinna Ülikooli vokaalansambel Vox Nova kooride kategoorias esikoha. 15.03.2025 Jõhvi Kontsermajas toimunud H.Hindpere nimelisel vokaalansamblite konkursil “Kõnnib kevad…” võitis Vox Nova Grand Prix auhinna.
“Kooslaulmine ja muusika on meie ühine kirg – seda rõõmu soovime jagada oma kuulajatega!”, ütlevad ansambli lauljad.

KONTSERT ON TASUTA ja kestab 1 h 15 min.

Trio Romance kontsert
2025-04-12 18:00 - 19:30 | Hopneri maja, Raekoja plats 18, Tallinn, Eesti
Unustamatu laupäevaõhtu Trio Romanssiga – 12.aprill kell 18.00
Alla Kitas (metsosopran, klaver)
Galina Timonina (sopran)
Natalja Perevoztsikova (sopran)
Kontsert toimub Hopneri majas Raekoja platsil, Tallinna vanalinna südames.
Ajalooline ja hubane saal, suurepärane akustika ning kaunid vana romansid ja lüürilised laulud professionaalsete muusikute esituses.
Piletid on müügil Piletilevis ja kohapeal tund enne kontserdi algust. Pileti hind on 25 eurot.

Osta pilet

„Miks van Gogh lõikas endal kõrva maha? Kahe kunstniku lugu (Van Gogh ja Gauguin)“ (koos Provence'i roosade veinide degusteerimisega
2025-04-24 18:00 - 20:00 | Hopneri maja, Raekoja plats 18, Tallinn, Eesti
„Miks van Gogh lõikas endal kõrva maha? Kahe kunstniku lugu (Van Gogh ja Gauguin)“ (koos Provence’i roosade veinide degusteerimisega
(Loeng on vene keeles)
24. aprill 2025 kell 18:00

Kunstiajaloolane Evelina Vedom kõrvutab oma loengus kaht 19 sajandi postimpressionistlikku maalikunstnikku ja avab nende värvikat elu- ja loomelugu.

Evelina Vedom on kunstiajaloolane ja Eesti Kunstimuuseumi kirjastuse tõlkija. Paljud tunnevad teda kui Keila-Joa lossi saalis toimunud ajalooliste kostüümide näituste korraldajat ja kuraatorit ning portselanikogujat ning tema ekskursioonid ja loengud on alati väga populaarsed.

Koos loenguga toimub ka Provence’i roosade veinide degusteerimine.
